S-249/2016

Mál þetta, sem dómtekið var 17. maí 2016, er höfðað með ákæru, útgefinni af lögreglustjóranum á höfuðborgarsvæðinu 26. apríl 2016, á hendur A, kt. ..., Reykjavík, fyrir líkamsárás og brot á barnaverndarlögum gagnvart dóttur sinni, B fæddri árið 2003, með því að hafa á árunum 2012 til 2015, á heimili þeirra að ... í Reykjavík, slegið B í fjölmörg skipti með flötum lófa í höfuð og líkama og slegið hana í nokkur skipti með herðatré í rass og bak.

Teljast brot þessi varða við 217. gr. almennra hegningarlaga nr. 19/1940 og 1. og 3. mgr. 99. gr. barnaverndarlaga nr. 80/2002.

Þess er krafist að ákærða verði dæmd til refsingar og til greiðslu alls sakarkostnaðar.

Af hálfu B, kt. ... , er krafist miskabóta að fjárhæð 2.500.000 krónur, auk vaxta samkvæmt lögum um vexti og verðtryggingu nr. 38/2011.

Af hálfu ákærðu er krafist vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða, sem fædd er í janúar 1980, hefur ekki áður sætt refsingu. Í máli þessu er hún sakfelld fyrir að beita unga dóttur sína ofbeldi í fjölmörg skipti á heimili þeirra. Refsing verður ákveðin með hliðsjón af 3. mgr. 70. gr. og 77. gr. almennra hegningarlaga. Þykir refsing ákærðu hæfilega ákveðin fangelsi í fimm mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Með vísan til 1. mgr. 26. gr. skaðabótalaga nr. 50/1993 verður ákærðu gert að greiða B, kt. ... , miskabætur, sem þykja hæfilega ákveðnar 700.000 krónur. Bætur beri vexti sem í dómsorði greinir.

Ákærða verður dæmd til að greiða þóknun skipaðs verjanda síns á rannsóknarstigi málsins, E-kvk-þgf H-kvk-ef J-kvk-þgf hrl., 81.840 krónur, og þóknun réttargæslumanns brotaþola, U-kk-ef A-kk-ef E-kk-ef hdl., 391.480 krónur. Við ákvörðun þóknunar til lögmanna hefur verið tekið tillit til virðisaukaskatts.

Af hálfu ákæruvaldsins flutti málið F-kvk-nf B-kvk-nf F-kvk-nf aðstoðarsaksóknari.

R-kvk-nf H-kvk-nf héraðsdómari kveður upp dóminn.

Dómsorð:

Ákærða, A, sæti fangelsi í fimm mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærða greiði B miskabætur að fjárhæð 700.000 krónur, með vöxtum samkvæmt 8. gr. laga um vexti og verðtryggingu nr. 38/2011 frá 27. maí 2008 til 19. október 2015, en með dráttarvöxtum samkvæmt 9. gr., sbr. 1. mgr. 6. gr. laga um nr. 38/2011 frá þeim degi til greiðsludags.

Ákærða greiði þóknun skipaðs verjanda síns á rannsóknarstigi málsins, E-kvk-ef H-kvk-ef J-kvk-ef hrl., 81.840 krónur, og þóknun réttargæslumanns brotaþola, U-kk-ef A-kk-ef E-kk-ef hdl., 391.480 krónur.

R-kvk-nf H-kvk-nf